APROBACIÓN PROVISIONAL DA MODIFICACIÓN DA ORDENANZA REGULADORA DA TAXA POLO SERVIZO DA ESCOLA DE MÚSICA MUNICIPAL DO CONCELLO DE SILLEDA
ADMINISTRACIÓN LOCAL — Municipal — Silleda (Ordenanzas e Regulamentos, 12/09/2023)

O Pleno da Corporación celebrado o día 01 de setembro de 2023 aprobou provisionalmente a modificación da Ordenanza Reguladora da Taxa polo servizo da Escola de Música Municipal do Concello de Silleda quedando redactada do seguinte xeito: No uso das facultades concedidas polos artigos 133.2 e 142 da Constitución, polo artigo 106 da Lei 7/85, de 2 de abril, reguladora das bases do réxime local, e os artigos 20 e 57 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais., e de conformidade co disposto nos artigos 15 a 19 do mesmo Texto legal, acorda a imposición e ordenación da Taxa por Servizo da Escola de Música Municipal de Silleda.1.- Constitúen o feito impoñible da Taxa a prestación do servizo da Escola de Música Municipal de Silleda. A Escola de Musica Municipal dispón de dous centros educativos, un na vila de Silleda e outro na da Bandeira, en ambos se imparten as asignaturas de linguaxe musical, música e movemento e instrumento, con isto ofrécese a oportunidade a alumnos/as, de todas as idades, tanto de aprender como de perfeccionarse no coñecemento da música. De igual xeito a Escola de Música Municipal ofrece a posibilidade, aos alumnos/as que o desexen, de prepararse para acceder ao grao profesional do Conservatorio.2.-A tal efecto, consideraranse suxeitos á Taxa todas as ensinanzas e materias que a Escola de Música Municipal imparte durante o período lectivo comprendido entre os meses de outubro e xuño.1.- Serán suxeitos pasivos desta taxa as persoas fisicas que se matriculen nunha ou máis das materias impartidas pola Escola de Música Municipal de Silleda.2.- Terá a consideración de suxeito pasivo substituto do contribuínte o pai, nai ou titor da persoa física matriculada nos casos en que se trate de menores de idade. - Serán responsables solidarios das obrigas tributarias dos suxeitos pasivos as persoas físicas ás que se refiren os artigos 35.1 e 36 da Lei Xeral Tributaría. A cota desta taxa será a que figura a continuación en función das materias impartidas. Cando por circunstancias excepcionais o servizo non poda ser prestado de xeito presencial e se preste de xeito telemático a cota que figure no anexo se reducirá nun 50% Só se admitirán os beneficios que veñan establecidos nas normas con rango de lei ou deriven de tratados ou acordos intemacionais.1. A taxa deveñarase mensuamente, coa formalización da matrícula na/as materia/as elixida/as, no período comprendido entre os meses de outubro e xuño.2. O período impositivo coincidirá co mes natural, liquidándose nos dez primeiros días de cada mes 3. Os suxeitos pasivos ou substitutos do contribuínte formularán a solicitude de matrícula como alumno da Escola de Música Municipal de Silleda e surtirá efecto tributario no mesmo momento de presentarse a solicitude.4. Os suxeitos pasivos ou substitutos do contribuínte formularán as solicitude de baixa como alumno da Escola de Música de Silleda do censo de alumnos e surtirá efecto no trimestre lectivo seguinte ó da presentación da mesma.1.- A taxa por matrícula esixirase en réxime de autoliquidación.2.- Cando se presente a solicitude de inscrición trimestral para a utilización dos servizos da escola de música, presentarase debidamente cumprimentado o impreso de autoliquidación da taxa.3.-Alternativamente, poden presentarse na oficina municipal correspondente, os elementos da declaración, ao obxecto de que un funcionario municipal preste a axuda necesaria para determinar a débeda.4.- Os alumnos que se encontren nos supostos de tarifa reducida, deberán de unir ao impreso de autoliquidación os seguintes documentos: *Fotocopia compulsada do libro de familia. *Documentación acreditativa da discapacidade. Nesta materia estarase ó disposto na Lei xeral tributaria e normativa de desenvolvemento. A presente ordenanza fiscal, cunha redacción definitiva aprobada polo Pleno da corporación entrará en vigor coa correspondente publicación no Boletín Oficial da Provincia e permanecendo en vigor ata a súa modificación ou derrogación expresa. Coa entrada en vigor da presente ordenanza quedan derogadas todas as anteriores ordenanzas municipais reguladoras de esta materia.” O que se expón o público durante trinta (30) días hábiles, dentro dos cales os interesados poderán examinar o expediente e presentar as reclamacións e suxerencias que estimen, de acordo do disposto nos arts.17 do RDL 2/2004 e 49 da Lei 7/85 e lexislación concordantes. Se transcorrido dito prazo non se tiveran presentado reclamacións, o expediente ata entón provisional, considerarase definitivamente aprobado, de conformidade co artigo 17.3 do Texto Refundido da Lei de Facendas Locais, aprobado polo Real Decreto Lexislativo 2/2004, de 5 de marzo. Silleda, na data da sinatura electrónica. O Alcalde Manuel Cuiña Fernández